|  |  |
| --- | --- |
| **R O M Â N I A**  **Ministerul afacerilor interne**  **Inspectoratul general al poliţiei române**  **insemn ipj**      **INSPECTORATUL DE POLIȚIE JUDEȚEAN CĂLĂRAȘI** | **N E S E C R E T**  **Călărași**  Nr. 74958 din 23.09.2021  Ex. unic |

|  |  |
| --- | --- |
| **A P R O B**  **PREȘEDINTELE COMISIEI DE CONCURS** | **A P R O B**  Postarea pe Internet, Intranet și  afișarea la sediul inspectoratului  **ȘEFUL INSPECTORATULUI,** |

**A N U N Ţ**

În conformitate cu prevederile art. 9 alin. (3) şi alin. (5) din Legea nr. 360/2002 privind Statutul poliţistului și ale Ordinului m.a.i. nr. 140/2016 privind activitatea de management resurse umane în unităţile de poliţie ale Ministerului Afacerilor Interne, ambele cu modificările şi completările ulterioare şi cu Nora-Raport nr. 230771/08.09.2021;

Inspectoratul de Poliție Județean Călărași, cu sediul în municipiul Călărași, B-dul Republicii nr. 44, jud. Călărași, organizează

**C O N C U R S :**

**Secţiunea I – POSTURILE SCOASE LA CONCURS**

Pentru ocuparea **a patru** **posturi vacante de ofițer de poliție,** existente la nivelul Inspectoratul de Poliție Județean Călărași-**INVESTIGAȚII CRIMINALE** prin încadrare directă din sursă externă a persoanelor cu studii corespunzătoare cerinţelor postului şi care îndeplinesc condiţiile legale, după cum urmează:

-**Poliția Municipiului Călărași-Biroul Investigații Criminale** - funcția de ofițer specialist III, prevăzută la poziția 0323 în statul de organizare al unității;

-**Poliția Municipiului Oltenița-Compartimentul de Combatere a Infracțiunilor Contra Patrimoniului** - funcția de ofițer principal I, prevăzută la poziția 0396 în statul de organizare al unității;

-**Poliția Oraș Lehliu-Gară-Compartimentul Investigații Criminale** - funcția de ofițer principal II, prevăzută la poziția 0460/B în statul de organizare al unității;

- **Poliția Oraș Fundulea-Compartimentul Investigații Criminale** - funcția de ofițer I, prevăzută la poziția 0441/B în statul de organizare al unității;

**Secţiunea a II-a – CONDIŢII DE PARTICIPARE**

Pot participa la concurs/examen, candidaţii care îndeplinesc **cumulativ** următoarele condiţii:

1. să aibă cetăţenia română şi domiciliul în România;
2. să cunoască limba română, scris şi vorbit;
3. să aibă capacitate deplină de exerciţiu;
4. să fie apţi din punct de vedere medical, fizic şi psihologic (*aptitudinea/ inaptitudinea se constată de structurile de specialitate ale Ministerului Afacerilor Interne, printr-o examinare medicală şi evaluare psihologică, potrivit reglementărilor specifice în domeniu, exclusiv pentru candidatul declarat ”admis”).*
5. să aibă vârsta de minimum 18 ani împliniţi;
6. să aibă un comportament corespunzător principiilor care guvernează profesia de poliţist;
7. să nu aibă antecedente penale, cu excepţia situaţiei când a intervenit reabilitarea;
8. să nu fie în curs de urmărire penală ori de judecată pentru săvârşirea de infracţiuni;
9. să nu fi fost destituiţi dintr-o funcţie publică sau să nu le fi încetat contractul individual de muncă pentru motive disciplinare în ultimii 7 ani;
10. să nu fi desfăşurat activităţi de poliţie politică, astfel cum sunt definite prin lege;
11. să nu aibă, la încadrarea ca poliţist, calitatea de membru al vreunui partid politic sau organizaţii cu caracter politic;
12. să nu aibă tatuaje ori elemente ornamentale, de orice natură, aplicate, inserate sau implantate pe/în corp, neacoperite de vestimentație, în ţinuta de vară (*condiție ce va fi verificată cu ocazia examinării medicale, în cazul candidatului declarat ”admis”*);
13. dacă prin încadrare directă, potrivit nivelului studiilor şi/sau vechimii în specialitate nu dobândesc grade profesionale mai mici decât gradele militare echivalente deţinute în rezervă;
14. să îndeplinească condițiile de ocupare a postului, după cum urmează:

* **pregătire de bază:**

1. Studii universitare de lungă durată cu diplomă de licență sau echivalentă într-unul din următoarele domenii fundamentale/domenii de studii universitare de licență/profile/specializări/programe de studii/specialități:

* “Informatică” (toate specializările);
* „Matematică”, doar specializarea Matematică-Informatică;
* „Știința sistemelor și a calculatoarelor” (toate specializările);
* „Inginerie electrică și calculatoare”;
* „Informatică economică”;
* „Cibernetică și previziune economică”, „Cibernetică economică”, „Cibernetică și statistică economică”, „Statistică și informatică economică”;
* „Calculatoare”;
* „Automatică și informatică industrială”;
* „Tehnică de calcul”;
* „Informatică aplicată”;
* „Tehnologie informatică”;
* „Informatică tehnică”;
* „Informatică industrială”;
* „Informatică aplicată în inginerie”;
* „Informatică aplicată în inginerie electrică”;
* „Inginerie electronică și telecomunicații”;
* „Inginerie economică și electronică și telecomunicații”;
* „Cibernetică și informatică economică”;
* „Ingineria sistemelor și a calculatoarelor” (toate specializările);

**sau**

1. Studii superioare de licență, ciclul I de studii universitare (sistemul Bologna), absolvite cu diplomă de licență, în unul din următoarele domenii fundamentale/domenii pentru studii universitare de licenșă/specializări:

* “Matematică-Informatică”
* “Informatică”;
* “Informatică aplicată”;
* „Cibernetică economică”;
* „Informatică economică”;
* „Calculatoare”;
* „Tehnologia informației”;
* „Calculatoare și sisteme informatice pentru apărare și securitate națională”;
* „Ingineria informației”;
* „Inginerie electrică și calculatoare”;
* „Tehnologii și sisteme de telecomunicații”;
* „Rețele și software de telecomunicații”;
* „Automatică și informatică aplicată”;
* „Informatică industrială”;
* „Informatică aplicată în inginerie electrică”;
* „Ingineria și securitatea sistemelor informatice militare”;
* „Matematică și informatică aplicată în inginerie”;
* **Autorizaţii speciale pentru îndeplinirea atribuţiilor de serviciu**
* să deţină/ să obțină după numirea pe post, autorizație de acces la informaţii clasificate nivel secret de serviciu.
* să deţină/ să obțină după numirea pe post aviz de numire în poliția judiciară.

*„Dacă pentru ocuparea unor posturi vacante este necesară obţinerea unor avize/autorizaţii speciale pentru exercitarea atribuţiilor, iar acestea nu se obţin ulterior numirii în funcţie, poliţistul este eliberat din funcţie şi pus la dispoziţie în condiţiile legii”,* potrivit art. 571 alin. (6) din Anexa 3 la OMAI 140/2016.

*Atenţie! – Nu se admit derogări de la niciuna dintre condiţiile de participare la concurs, prevăzute în prezentul anunţ.*

**Agentul de poliţie** poate participa la concurs, dacă îndeplineşte cumulativ următoarele condiţii:

a) să aibă studii corespunzătoare cerinţelor postului;

b) este declarat «apt» la evaluarea psihologică organizată în acest scop;

c) nu este cercetat disciplinar sau nu se află sub efectul unei sancţiuni disciplinare;

d) nu este pus la dispoziţie ori suspendat din funcţie în condiţiile art. 27^21 alin. (2) sau art. 27^25 lit. a), b) şi h) din Legea nr. 360/2002 privind Statutul poliţistului, cu modificările şi completările ulterioare;

e) a obţinut calificativul de cel puţin «bine» la ultimele două evaluări anuale de serviciu;

1. să deţină/obţină autorizaţie de acces la informaţii clasificate autorizație de acces la informaţii clasificate, nivel secret de serviciu.
2. să deţină/obţină avizul pentru desemnarea în structurile poliţiei judiciare;

*„Dacă pentru ocuparea unor posturi vacante este necesară obţinerea unor avize/autorizaţii speciale pentru exercitarea atribuţiilor, iar acestea nu se obţin ulterior numirii în funcţie, poliţistul este eliberat din funcţie şi pus la dispoziţie în condiţiile legii”,* portrivit art. 571 alin. (6) din Anexa 3 la OMAI 140/2016.

*Atenţie! – Nu se admit derogări de la niciuna dintre condiţiile de participare la concurs, prevăzute în prezentul anunţ.*

**Secţiunea a III-a – REGULI PRIVIND ÎNSCRIEREA LA CONCURS**

**Înscrierea candidaților se va realiza** **pe post**, astfel încât candidaţii sunt obligați să opteze pentru un singur post la care concurează, menţionând poziţia din statul de organizare al unităţii (*exemplu: Vă rog să-mi aprobaţi înscrierea la concursul organizat pentru ocuparea postului vacant de ofițer specialist III din cadrul* Inspectoratului de Poliție Județean Călărași- Investigații Criminale, *prevăzut la poziția 0323 în statul de organizare al unității),* *urmând ca repartizarea pe posturi a candidaţilor declaraţi „admis” să se facă în ordinea descrescătoare a notelor finale obținute, pe bază de opţiune.*

**Atenție!** *Proba scrisă a concursului va avea loc la aceeași dată pentru toate posturile scoase la concurs, la nivel național, candidatul putând susține această probă doar pentru ocuparea unui singur post dintre cele scoase la concurs.*

**Înscrierea se realizează, în perioada 23.09-05.10.2021 (inclusiv în zilele nelucrătoare, pe data de 05.10.2021 doar până la ora 16:00), online la adresa de e-mail** [**resurseumane@cl.politiaromana.ro**](mailto:resurseumane@cl.politiaromana.ro)

**Cererile de înscriere însoțite de documentația solicitată transmise după data de 05.10.2021, ora 16:00, nu vor fi luate în considerare.**

**Reguli privind transmiterea documentelor necesare înscrierii:**

- documentele care necesită a fi completate (Ex. cererea de înscriere, declarații, etc.) vor fi printate de către candidat, completate olograf, datate și semnate, iar ulterior scanate în format pdf și transmise în format electronic pe adresa de e-mail indicată mai sus (candidații vor manifesta atenție maximă ca documentele să fie completate corect și integral);

- fiecare document va fi scanat și salvat într-un fișier pdf separat, denumirea fișierului fiind compusă din numele candidatului și conținutul fișierului (exemplu: **Popescu Ioan-act identitate, Popescu Ioan-cerere înscriere**, etc.);

- toate documentele vor fi scanate în format pdf, candidații urmând a verifica înaintea transmiterii, conținutul fișierului pdf scanat, respectiv faptul că acesta este scanat integral (corespunde cu documentul original Ex: diploma de licenţă este scanată față verso) și este lizibil;

- toate documentele menționate mai sus vor fi transmise în format electronic **printr-un singur e-mail** (ca atașamente la e-mail), mărimea totală a tuturor documentelor transmise de către candidat (fișierele pdf atașate e-mailului) pentru înscriere la concurs nu trebuie să depășească **25 MB**;

- e-mailul transmis de către candidat va avea subiect (titlu) de următoarea formă: nume, prenume candidat, conținutul e-mailului și concursul la care se înscrie (Ex: Popescu Ioan-Dosar de recrutare concurs ofițer investigații criminale).

**Atenție!** *Documentele transmise de către candidat vor fi printate și prezentate comisiei de concurs pentru activitatea de validare/invalidare a candidaturilor. La concurs pot participa numai candidaţii care îndeplinesc condiţiile legale, criteriile specifice de recrutare, condiţiile de ocupare prevăzute în fişa postului, respectiv cei ale căror dosare de recrutare sunt complete, corect întocmite şi depuse în termenul prevăzut în anunţul de concurs.* ***Candidații poartă întreaga răspundere pentru transmiterea dosarelor de recrutare incomplete sau incorect întocmite.***

**În următoarele două zile lucrătoare, ulterioare depunerii cererii de înscriere însoțită de documentația aferentă, candidaților li se va transmite un e-mail de confirmare a primirii cererii de la aceeași adresă,** respectiv [**resurseumane@cl.politiaromana.ro**](mailto:resurseumane@cl.politiaromana.ro) **precizându-se numărul de înregistrare și codul atribuit candidatului.**

**În situația în care candidatul nu primește confirmarea în termenul prevăzut mai sus, acesta se poate adresa Serviciului Resurse Umane din cadrul Inspectoratului de Poliție Județean Călărași la nr. de tel. 0242.306.115, 0242.306.112, iar în cazul în care situația nu s-a soluționat, are posibilitatea de a se prezenta fizic la Serviciului Resurse Umane din cadrul Inspectoratului de Poliție Județean Călărași din B-dul Republicii, nr. 44, Municipiul Călărași, în vederea clarificării.**

**Înscrierea** candidaţilor se va face pe bază de **cerere de înscriere, conform Anexei nr. 2,** și a documentelor, **în volum complet**, specificate în anunţ și transmise împreună la adresa de e-mail [**resurseumane@cl.politiaromana.ro**](mailto:resurseumane@cl.politiaromana.ro)

**Atenție!** *Este interzisă înscrierea prin fax, prin poștă, inclusiv poștă militară sau prin orice alte mijloace decât prin e-mail la adresa indicată în anunț, respectiv* **resurseumane@cl.politiaromana.ro** *, astfel că cererile transmise în aceste moduri nu vor fi luate în considerare.*

**Dosarul de recrutare** va cuprinde următoarele documente:

1. cererea de înscriere (Anexa nr. 2)
2. CVmodel europass;
3. copii ale documentelorcare atestă nivelul şi specializarea studiilor impuse de cerinţele postului (diploma de licenţă şi suplimentul/foaia matricolă şi anexele aferente, după caz);

(*Pentru candidaţii cu studii superioare absolvite cu diplomă de licenţă se vor accepta adeverinţele de studii numai dacă aceste documente sunt în termenul de valabilitate, respectiv 12 luni de la finalizarea studiilor. Termenul de valabilitate al adeverinţei de studii se calculează de la data finalizării studiilor, nu la data eliberării adeverinţei de către instituţia de învăţământ*);

(*Candidaţii care au absolvit studii superioare în alte state vor prezenta documentele echivalate de Centrul Naţional de Recunoaştere şi Echivalare a Diplomelor din cadrul Ministerului Educaţiei Naţionale*)

1. copie a actului de identitate şi, dacă este cazul, a carnetului de muncă/certificatului stagiu de cotizare şi/sau altor documente doveditoare care să ateste vechimea în muncă sau ale livretului militar;
2. copii ale certificatului de naştere al candidatului, soţului/soţiei şi fiecărui copil, ale certificatului de căsătorie, precum şi, după caz, ale hotărârilor judecătoreşti privind starea civilă;
3. autobiografia (Anexa 3) şi tabelul nominal cu rudele candidatului şi soţul/soţia candidatului (Anexa 4);
4. extras de pe cazierul judiciar/certificat de cazier judiciar (extrasul de pe cazierul judiciar se solicită de către compartimentul cu sarcini de recrutare, pe baza consimțământului expres al candidatului);
5. o fotografie color cu dimensiunile 9x12 cm;
6. adeverinţă eliberată de către medicul de familie, însoțită de consimțământ informat,în condiţiile ordinului ministrului afacerilor interne privind examinarea medicală a candidaţilor la concursurile de admitere în instituţiile de învăţământ care formează personal pentru nevoile MAI, precum şi la concursurile de încadrare în MAI, din care să rezulte că este clinic sănătos pentru participarea la concursul de încadrare în MAI, eliberată cu cel mult 6 luni anterior derulării selecţiei. *(*conform Anexei 6);
7. aviz psihologic din care să rezulte aptitudinea privind deţinerea, portul şi folosirea armelor şi muniţiilor letale sau neletale supuse autorizării, emis cu cel mult 6 luni anterior derulării selecţiei, de către un psiholog autorizat pentru efectuarea unor astfel de examinări, atestat în condiţiile legii;
8. declaraţia de confirmare a cunoaşterii şi acceptării condiţiilor de recrutare (Anexa 5).

Atenţie! *Candidatul declarat ”admis” va prezenta documentele în original, în vederea certificării pentru conformitate cu originalul a copiilor documentelor transmise electronic la înscriere, care vor fi semnate de către persoana desemnată şi de către candidat. Originalul documentelor prezentate se restituie candidatului după certificarea copiilor.*

*În situaţia în care candidatul declarat ”admis” nu prezintă toate documentele solicitate şi/sau nu prezintă documentele în original în vederea certificării pentru conformitate a copiilor şi/sau în situaţia în care se constată că documentele prezentate nu sunt autentice, se aplică în mod corespunzător prevederile art. 57^1 alin. (5) din Anexa nr. 3 la din O.M.A.I. nr. 140/2016, cu modificările și completările ulterioare, respectiv în cazul neîndeplinirii acestei condiții, oferta de ocupare a postului se face candidatului clasat pe următorul loc, în ordinea descrescătoare a notelor obținute.*

**Dosarul de recrutare în vederea participării agenţilor de poliţie** la concurs va conţine următoarele documente:

1. cererea de înscriere (Anexa nr. 2 )
2. CV;
3. copii ale documentelorcare atestă nivelul şi specializarea studiilor impuse de cerinţele postului (diploma de licenţă şi suplimentul/foaia matricolă).

*(Pentru candidaţii cu studii superioare absolvite cu diplomă de licenţă se vor accepta adeverinţele de studii numai dacă aceste documente sunt în termenul de valabilitate, respectiv 12 luni de la finalizarea studiilor. Termenul de valabilitate al adeverinţei de studii se calculează de la data finalizării studiilor, nu la data eliberării adeverinţei de către instituţia de învăţământ*);

(*Agenţii de poliţie care au absolvit studii superioare în alte state vor prezenta documentele echivalate de Centrul Naţional de Recunoaştere şi Echivalare a Diplomelor din cadrul Ministerului Educaţiei Naţionale*);

1. copie a actului de identitate;
2. copii ale certificatului de naştere al candidatului, soţului/soţiei şi fiecărui copil, ale certificatului de căsătorie, precum şi, după caz, ale hotărârilor judecătoreşti privind starea civilă;
3. declaraţia de confirmare a cunoaşterii şi acceptării condiţiilor de recrutare (Anexa nr. 5);
4. adeverinţă eliberată de structura de resurse umane a unităţii unde este încadrat din care să reiasă că nu este cercetat disciplinar şi nu se află sub efectul unei sancţiuni disciplinare, nu este pus la dispoziţie ori suspendat din funcţie în condiţiile art. 27^21 alin. (2) sau art. 27^25 lit. a), b) şi h) din Legea nr. 360/2002 privind Statutul poliţistului, cu modificările şi completările ulterioare, precum şi calificativele obţinute la ultimele două evaluări anuale de serviciu.

Listele candidaturilor validate/invalidate vor fi publicate la data de **29.10.2021** pe pagina de Internet a Inspectoratului de Poliție Județean Călărași, Secțiunea carieră – Posturi scoase la concurs (adresa <https://cl.politiaromana.ro/ro/cariera/posturi-scoase-la-concurs>).

**Secţiunea a-IV-a – Reguli privind examinarea psihologică a agenţilor de poliţie înscrişi la concurs**

Întrucât această activitate este de competenţa Centrului de Psihosociologie al M.A.I., data, ora, locul şi celelalte detalii vor fi stabilite ulterior în funcţie de numărul de candidaţi şi vor fi comunicate prin postare pe pagina de Internet a Poliţiei Române.

**Atenţie!** *Candidaţii nu vor fi anunţaţi personal cu privire la data, ora şi locul unde se va organiza testarea psihologică, fiind obligaţi să se informeze prin verificarea permanentă a paginilor de Internet indicate mai sus.*

**Atenţie!** *Candidaţii trebuie să se prezinte în ziua, data, ora şi locul în care au fost planificaţi pentru susţinerea testării psihologice.*

**Listele candidaţilor declaraţi „apt” si „inapt” psihologic vor fi postate pe pagina de Internet a Inspectoratului de Poliție Județean Călărași, Secțiunea carieră- Posturi scoase la concurs (adresa** [**https://cl.politiaromana.ro/ro/cariera/posturi-scoase-la-concurs**](https://cl.politiaromana.ro/ro/cariera/posturi-scoase-la-concurs)**).**

Candidaţii declaraţi „inapt” psihologic nu vor fi programați la concurs, candidaturile acestora urmând a fi respinse ca urmare a neîndeplinirii condițiilor legale.

**La concurs pot participa numai candidaţii ale căror dosare de recrutare sunt complete şi corect întocmite**.

**Orice alte modificări în calendarul desfăşurării concursului vor fi aduse la cunoştinţa candidaţilor prin postarea unui anunţ pe pagina de internet a a Inspectoratului de Poliție Județean Călărași.**

**Secţiunea a V-a – DESFĂŞURAREA CONCURSULUI**

* **Test scris - rezolvarea unui test grilă.**

**Proba scrisă** va consta într-un **test scris, de tip grilă**, elaborat de către Comisia centrală de concurs din cadrul I.G.P.R. din tematica şi bibliografia recomandată (anexa nr.1), având ca scop verificarea cunoştinţelor de specialitate pe care le au candidaţii şi va avea loc la data de **06.11.2021**.

Numărul de subiecte va fi stabilit de Comisia centrală de concurs.

Durata de rezolvare a testului este de 3 ore.

Pentru a fi declarat „admis”, candidatul trebuie să obţină minimum nota 7,00. Candidaţii care nu au obţinut minimum nota 7,00 vor fi declaraţi „respins”.

Ora şi locul unde se va desfăşura proba scrisă se vor stabili, în funcţie de numărul candidaţilor şi se vor comunica acestora prin postarea unui anunţ ulterior pe pagina de internet a Inspectoratului de Poliție Județean Călărași, Secțiunea carieră – Posturi scoase la concurs (adresa <https://cl.politiaromana.ro/ro/cariera/posturi-scoase-la-concurs>).

Rezultatul la proba test scris se poate contesta o singură dată în termen de 24 de ore de la afişare, iar contestaţiile se depun pe adresa de e-mail [**resurseumane@cl.politiaromana.ro**](mailto:resurseumane@cl.politiaromana.ro)**.**

Eventualele contestaţii se soluţionează de către comisia constituită în acest scop, în termenul legal.

Nota acordată după soluţionarea contestaţiei la proba scrisă este definitivă.

Candidaţii pot contesta numai notele la propriile lucrări.

Admiterea/respingerea contestaţiei se va comunica prin postare pe pagina de internet a Inspectoratului de Poliție Județean Călărași, Secţiunea carieră – Posturi scoase la concurs (adresa <http://cl.politiaromana.ro/ro/cariera/posturi-scoase-la-concurs>).

**Secţiunea a VI-a – PRECIZĂRI PRIVIND REZULTATELE FINALE ALE CONCURSULUI**

Nota finală reprezintă nota obţinută la proba scrisă.

**Sunt declarați „admis” candidații care au obţinut nota finală cea mai mare, în ordine descrescătoare, dintre candidații înscriși pe posturi, în limita locurilor scoase la concurs.**

**Repartizarea pe posturi a candidaţilor declaraţi „admis” se face în ordinea descrescătoare a notelor finale obținute, pe bază de opţiune.**

În situaţia în care între doi sau mai mulţi candidaţi există egalitate la proba scrisă, departajarea candidaților în vederea declarării ,,admis” sau ,,respins” la concurs se realizează pe baza rezultatelor obținute în urma susținerii unui interviu structurat pe subiecte profesionale, elaborate din tematica şi bibliografia recomandate.

În eventualitatea susținerii interviului de departajare, tabelul nominal cu rezultatele finale obţinute se va afişa prin postare pe pagina de Internet a Inspectoratului de Poliție Județean Călărași, <https://cl.politiaromana.ro/ro/cariera/posturi-scoase-la-concurs>, Secţiunea carieră – Posturi scoase la concurs.

**Atenţie!** *Candidaţii declaraţi "respins" la concursul organizat pentru ocuparea unui post vacant nu pot ocupa, în baza notei finale obţinute la respectivul concurs, alte posturi vacante în aceeaşi unitate sau în alte unităţi.*

**Secţiunea a VII-a – REGULI PRIVIND EXAMINAREA PSIHOLOGICĂ ȘI MEDICALĂ PENTRU CANDIDAȚII DECLARAȚI ”ADMIS”, PRIN MODALITATEA ÎNCADRĂRII DIRECTE**

După afişarea/postarea tabelului cu rezultatele finale, candidatul declarat «admis» la concursul pentru ocuparea postului vacant prin încadrare directă susţine examinarea medicală şi evaluarea psihologică. În situaţia constatării inaptitudinii medicale sau psihologice, se aplică în mod corespunzător prevederile art. 57^1 alin. (5) din OMAI nr. 140/2016, respectiv în cazul neîndeplinirii uneia dintre aceste condiții, oferta de ocupare a postului se face candidatului clasat pe următorul loc, în ordinea descrescătoare a notelor obținute.

Candidaților declarați „admis” la concurs şi care îndeplinesc condiţiile legale de încadrare în Poliţia Română, li se vor acorda gradele profesionale în funcţie de pregătirea lor şi de vechimea în specialitatea corespunzătoare studiilor absolvite, raportate la cerinţele postului. Aceștia sunt încadrați în funcțiile minime prevăzute de lege corespunzătoare gradelor profesionale acordate, dar nu mai mare decât funcția pentru care au candidat, pe o perioadă de probă de 12 luni, conform prevederilor Legii nr. 360/2002 privind Statutul poliţistului, cu modificările şi completările ulterioare.

Agenţilor de poliţie declaraţi „admis” la concurs şi care îndeplinesc condiţiile legale pentru trecerea în corpul ofiţerilor de poliţie, li se vor acorda grade profesionale conform prevederilor Legii 360/2002, *privind Statutul polițistului*, cu modificările și completările ulterioare. Ulterior trecerii în corpul ofiţerilor, candidatul declarat „admis” va fi numit în funcţia minimă prevăzută de lege corespunzătoare gradului profesional acordat.

**Secţiunea a-VIII-a – REGULI PRIVIND BUNA ORGANIZARE ŞI DESFĂŞURARE A CONCURSULUI**

* Prin înscrierea la acest concurs, candidaţii îşi manifestă implicit acordul cu privire la condiţiile şi modul de organizare şi desfăşurare a concursului;
* Candidaţii sunt rugaţi să citească cu atenţie anunţul şi să respecte organizarea stabilită cu privire la toate etapele concursului: înscrierea, depunerea dosarului în volum complet şi susţinerea probei de concurs;
* După verificarea corectitudinii întocmirii dosarelor de recrutare a candidaţilor, comisia de concurs întocmeşte lista finală a candidaţilor a căror candidatură a fost validată sau invalidată, pe care o publică printr-un anunţ;
* Se impune verificarea permanentă şi atentă a paginii de Internet a Inspectoratului de Poliție Județean Călărași, Secțiunea carieră – Posturi scoase la concurs întrucât comunicarea informațiilor ulterioare referitoare la concurs se va realiza în această modalitate. În perioada concursului, pe paginile de Internet se vor posta informaţii privind mai multe concursuri, situaţie în care este necesară verificarea atentă a tuturor anunţurilor postate, astfel încât să se evite omiterea luării la cunoştinţă de către candidaţi a unor informaţii legate de concurs;
* În cadrul probei scrise, candidaţii nu vor avea asupra lor decât documentul de identitate şi pix/stilou de culoare albastră (nu vor avea voie cu materiale documentare, dicţionare, notiţe, însemnări, precum şi cu orice alte mijloace de calcul sau de comunicare). Nu se admit pixuri/stilouri care permit ştergerea şi rescrierea. Fraudele, precum şi tentativa de săvârşire a acestora se sancţionează prin eliminarea din concurs a candidatului/ candidaţilor în cauză;
* Fişa postului scos la concurs poate fi consultată de către candidaţi, în urma unei solicitări scrise, cu respectarea prevederilor legale referitoare la protecţia informaţiilor clasificate.

***ATENȚIE!*** *În contextul epidemiologic actual, în vederea prevenirii răspândirii noului tip de****coronavirus****– SARS-COV2, pe parcursul desfășurării concursului se vor respecta următoarele****reguli****:*

1. menținerea distanțării sociale;

2. purtarea, în mod obligatoriu, cu acoperirea nasului și gurii, a măștii de protecție respiratorie. Candidatul se va asigura, de asemenea, că are o mască de protecție de rezervă. Purtatul măștii este obligatoriu pe întreaga durată în care candidatul se află în incinta unității în care se desfăşoară concursul.

3. nu se permite accesul în incintă cu măști din bumbac sau alte materiale textile. Viziera nu dispensează de purtatul măștii;

4. înaintea susținerii probelor de concurs, candidatul va semna pe proprie răspundere o declarație din care să rezulte că nu se află în izolare sau carantină, că nu prezintă simptomatologie specifică îmbolnăvirii cu SARS-COV2 (conform definiției de caz elaborate de CNSCBT/INSP – <https://www.cnscbt.ro/index.php/informatii-pentru-personalul-medico-sanitar> ).

**M E M B R I :**

**Întocmit**

**SECRETARUL COMISIEI DE CONCURS**